el el el el el el el el el el el de el el el el el el el el el el el el el el el el el el el el el el el el el en el el el el en en de en en el el el el el de el el el el el el el el el el el el el el el
Ο 68020 ήταν ο πρώτος μικροεπεξεργαστής εξ ολοκλήρου 32-bit που σχεδίασε, παρήγαγε και παρουσίασε η εταιρεία Motorola το 1984.[1] Ο 68020 ήταν μία σημαντική αναβάθμιση του 68010 και ο πρώτος της Motorola με ενσωματωμένη κρυφή μνήμη (L1 cache) 256 Byte[2]. Ο 68020 υποστήριζε μέχρι και 8 μαθηματικούς συνεπεξεργαστές και πιο συγκεκριμένα τα τσιπ 68881 και τον διάδοχο του 68882. Ήταν ο επεξεργαστής του ιδιαίτερα σημαντικού και πετυχημένου ηλεκτρονικού υπολογιστή της Apple MACINTOSH II. Η παραγωγή του συνεχίζεται μέχρι και σήμερα ενώ τον διαδέχτηκε ο 68030. Ταυτόχρονα κυκλοφόρησε και μια περιορισμένη έκδοση με δίαυλο διευθύνσεων (address bus) των 24 bit, με την ονομασία 68EC020.
XC68020, ένα πρωτότυπο του 68020
Η συχνότητα λειτουργίας του (χρονισμός ρολογιού) ξεκινούσε από τα 12 ΜHz και έφτανε στα 33 MHz.[3]
Ενσωμάτωνε 190.000 τρανζίστορ, δηλαδή τουλάχιστον 5.000 φορές λιγότερα από όσα περιέχει ένας σημερινός μικροεπεξεργαστής.[3]
Είχε δυνατότητα διευθυνσιοδότησης στα 32 bit (δίαυλος διευθύνσεων), δηλαδή διαχειριζόταν 232 byte μνήμης, ήτοι 4.294.967.296 byte ή 4 Gb.
Με τα εξωτερικά κυκλώματα επικοινωνούσε με δίαυλο δεδομένων (data bus) των 32 bit.
Έχει εξωτερική τροφοδοσία 5V.
Έχει κεραμική ή πλαστική βάση τύπου PGA 134 ακίδων ή CQFP 132 ακίδων.[3]
Έχει 7 καταχωρητές 32-bit για λειτουργίες διευθυνσιοδότησης και 8 καταχωρητές 32-bit για δεδομένα.
Η ταχύτητά του έφτανε στα 5.36 MIPS στην έκδοση των 33 MHz.[4]
Η κατανάλωσή του έφτανε στα 1,75W.}[5]
Χρησιμοποιήθηκε σε λίγους, αλλά σημαντικούς σε σχέση με την εμπορική τους επιτυχία και τις καινοτομίες που εισήγαγαν συνολικά, ηλεκτρονικούς υπολογιστές:
Apple MACINTOSH II to 1987 [6]
και η έκδοση 68EC020 στους:
Commodore Amiga 1200 τον Οκτώβριο του 1992[7]
Amiga CD32 (παιχνιδομηχανή) τον Σεπτέμβριο του 1993[8]
↑ 3,0 3,1 3,2 http://www.cpu-collection.de/?tn=0&l0=co&l1=Motorola&l2=68020
↑ freescale.com - M68020UM/AD REV.2 Users manual
↑ Rafiquzzaman, M. (2005). Fundamentals of Digital Logic and Microcomputer Design. John Wiley & Sons. σελίδες 577–578. ISBN 978-0471733492.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 3 Σεπτεμβρίου 2008. Ανακτήθηκε στις 18 Δεκεμβρίου 2012.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 20 Απριλίου 2010. Ανακτήθηκε στις 18 Δεκεμβρίου 2012.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 3 Ιανουαρίου 2013. Ανακτήθηκε στις 18 Δεκεμβρίου 2012.
Τα Wikimedia Commons έχουν πολυμέσα σχετικά με το θέμα
Ιστοσελίδα με χαρακτηριστικά όλων των επεξεργαστών (Αγγλικά)
Ιστοσελίδα με αναλυτικές πληροφορίες μικροεπεξεργαστών (Αγγλικά)
Στο λήμμα αυτό έχει ενσωματωθεί κείμενο από το λήμμα Motorola 68020 της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).